wickkiey/tamil-wikipedia-chunked huggingface dataset:
# நூற்றாண்டு முட்டை

## முறைகள்

### பாரம்பரிய முறை

களிமண்ணை உபயோகிப்பதற்கு பதில் மரத்தூள்களையும் உப்பையும் கொண்டு நூற்றாண்டு முட்டை தயாரித்தனர். இதன் மூலன் அவை கெட்டுப்போகாமல் பாதுகாக்க உதவும். நூற்றாண்டு முட்டை தயாரிப்பு , 3 பவுன்ட் தேயிலையை தண்ணீரில் போடுவதிலிருந்து துவங்குகிறது. அதனுடன் 9 பவுன்ட் கால்சியம் ஆக்ஸைடு, 7 பவுன்ட் கடல் உப்பு மற்றும் 7 பவுன்ட் சாம்பல் சேர்க்கப்படுகிறது. ஒவ்வொரு முட்டையும் கைகளைக் கொண்டு மூடப்படுகிறது.
# நூற்றாண்டு முட்டை

## முறைகள்

### நவீன முறை

பல்வேறு சூழ்நிலைகளில் பாரம்பரிய முறை கடைபிடிக்கப்பட்டாலும், அறிவியல் வளர்ச்சியின் மூலம் நவீன முறை பின்பற்றப்பட்டது. இந்த முறையைக் கொண்டு நூற்றாண்டு முட்டையை ஒரு சில வாரங்களிலேயே உருவாக்க முடியும்.
# நூற்றாண்டு முட்டை

## பயன்கள்

நூற்றாண்டு முட்டை எந்தவிதமான தயாரிப்புமின்றி அப்படியே தோலை உறித்து சாப்பிடலாம். தாய்வானில் நூற்றாண்டு முட்டையை அழகாக் வெட்டி மற்ற உணவுகளுடன் சேர்ந்து சாப்பிடுவர். அவற்றை புதிய முட்டைகளுடன் சேர்த்து வைத்து சாப்பிடுவர்.  
சில சீன வீடுகளில், நூற்றாண்டு முட்டையை துண்டு துண்டாக வெட்டி அரிசி கஞ்சுடன் சேர்த்து சாப்பிடுவர்.
# நூற்றாண்டு முட்டை

## தவறான புரிதல்கள்

நூற்றாண்டு முட்டைகள் **குதிரையின் சிறுநீரில்** முக்கி உருவாக்கப்பட்ட்வை என்று நம்பப்பட்டது. பிறகு குதிரை சிறுநீரின் pH கணக்கிடப்பட்டு, அது பொய் என நிரூபிக்கப்பட்டது.  
தாய்லாந்தில், நூற்றாண்டு முட்டையை, குதிரை சிறுநீர் முட்டை என்று குறிப்பிடுவர்.
# நூற்றாண்டு முட்டை

## பாதுகாப்பு

பாரம்பரிய முறையில் சில நூற்றாண்டு முட்டைகள் தயாரிக்க பட்டாலும், சில தயாரிப்பாளர்கள் வேறு குறுக்கு வழிகளில் இதனை உருவாக்குகின்றனர். அவை உடல்நக்கேடு விளைவிக்கக்கூடியவை. சீனாவில் **காப்பர் சல்பேட்டு** கொண்டு உருவாக்கப்பட்ட நூற்றாண்டு முட்டையில் பல கலப்படங்கள் உள்ளது. சீன அரசாங்கம் இதனை தடுக்க சட்டம் கொண்டு வந்து முயற்சி செய்து வருகிறது.
# இரண்டாம் சாகுஜி போன்சலே

**இரண்டாம் சாகுஜி போன்சலே** (**Raja Shahu II Bhonsle**) (1763 - 3 மே 1808 மராத்தியப் பேரரசர் சிவாஜி பிறந்த போன்சலே வம்சத்தின் இரண்டாம் இராஜாராமின் வளர்ப்பு மகனான இவர், 11 டிசம்பர் 1777 முதல் 3 மே 1808 முடிய 30 ஆண்டுகள் மராத்தியப் பேரரசின் சத்திரபதியாக இருந்தவர். இவருக்குப் பின் பிரதாப் சிங் அரியணை ஏறினார்.
# இரண்டாம் சாகுஜி போன்சலே

## இதனையும் காண்க

- சதாரா அரசு
- போன்சலே
# மோகனா அன்சாரி

**மோகனா அன்சாரி **(Mohna Ansari) நேபாளத்தின் தேசிய மனித உரிமைகள் ஆணையத்தின் உறுப்பினர் ஆவார். இந்தப் பொறுப்பில் இவர் அக்டோபர் 2014 இல் நியமிக்கப்பட்டார். இவர் நன்கறியப்பட்ட வலதுசாரி செயற்பாட்டாளரும், இசுலாமிய சமுதாயத்திலிருந்து வந்த நேபாளத்தின் ஒரே பெண் வழக்கறிஞரும் ஆவார்.இவர் 2010 ஆம் ஆண்டிலிருந்து 2014 ஆம் ஆண்டு வரை நேபாளத்தின் மகளிர் ஆணையத்தின் ஆணையராகவும் பணியாற்றியுள்ளார். மேலும், இவர் ஐடிய சர்வதேச அமைப்பின் மூத்த ஆலோசகரும் ஆனார்.
# மோகனா அன்சாரி

## தொடக்க கால வாழ்க்கை

மோகனா அன்சாரி பாங்கேயில் நேபாள்கஞ்ச் எனுமிடத்தில் ஒரு இசுலாமிய கீழ் நடுத்தர வர்க்கக் குடும்பத்தில் பிறந்தவர் ஆவார். இவர் தனது குடும்பத்தினருடன் அய்லணி நிலத்தில் (முறைசாரா வகையில் சொந்தம் கொள்ளப்பட்ட பொது நிலம்) வாழ்ந்து வந்தார். ஆறாம் வகுப்பு படிக்கும் பொழுது, நிலச்சீர்திருத்தத் திட்டம் அரசால் அறிமுகப்படுத்தப்பட்ட போது, இவரின் தந்தை நிலுவையில் உள்ள வரிகளை எல்லாம் செலுத்தி உரிமை கொண்டாட வாய்ப்பு ஏற்பட்டது. இருந்தபோதிலும், அதே நிலமானது மற்றுமொரு நபராலும் தனக்கு உரிமையானது என நீதிமன்றத்தில் கோரப்பட்டு அவரது தந்தையால் இழக்கப்பட்டது. இதன் காரணமாகவே அன்சாரி தனது வாழ்க்கையின் பிற்பகுதியில் வழக்குரைஞராக மாறுவதற்குத் தூண்டுகோலாக அமைந்ததாகக் கூறுகிறார். மோகனா அன்சாரியின் குடும்பத்தின் வருமானத்திற்கான ஒரே மூலம் அவரது தந்தையின் தச்சுத்தொழிலில் கிடைத்த வருமானமேயாகும்.மோகனா அன்சாரியின் பெற்றோர் கல்வியறிவு இல்லாதவர்களாக இருந்தாலும், அவர்கள் தங்கள் குழந்தைகளை கல்வியறிவு பெற்றவர்களாகச் செய்ய வேண்டும் எனவும், வெவ்வேறு துறைகளில் பணியாற்ற வேண்டும் எனவும் விரும்பினர். இவரது சகோதரர்கள் ஆங்கில வழியில் உறைவிடப் பள்ளியில் படித்தனர். ஆனால், அன்சாரி அரசுப் பள்ளிக்குச் சென்றார். அங்கு அவரது கூற்றுப்படி தனது பெற்றோர் தன்னைப் பள்ளிக்கு அனுப்பியதே மிகவும் மகிழ்ச்சிக்குரியதென்றும் அதனால் தான் இசுலாமியக் கல்வியைத் தவிர்த்து நவீனக் கல்வியையும் தன்னால் பெற முடிந்ததெனவும் தெரிவிக்கிறார்.  
நிதிச் சிக்கல்கள் அவரது கல்லூரிக் கல்வியை பாதித்த காரணத்தால், தனது முதல் வருடம் கல்வி முடிந்த நிலையில் கல்லூரியை விட்டு வெளியேற நிர்பந்திக்கப்பட்டார். பின்னர் கல்வி உதவித்தொகை ஒன்று கிடைத்த பிறகு மூன்று ஆண்டுகளுக்குப் பின்னர் மீண்டும் கல்லூரியில் சேர்ந்தார். அவர் மகேந்திரா பல்நிலைக் கல்லூரியில் இளங்கலை சட்டம் பயில சேர்ந்தார். இந்தக் கல்லூரியே நேபாள்கஞ்சில் உள்ள ஒரே அரசுக்கல்லூரியாகும். இவர் 2003 ஆம் ஆண்டில் தனது பட்டத்தைப் பெற்றார். அவர் தான் கல்வி பயின்ற காலத்தில் பள்ளிகளில் ஒரு தனியார் ஆசிரியராக கற்பிக்கும் பணியில் ஈடுபட்டு பணம் ஈட்டித் தன்னைத் தானே காத்துக்கொண்டார். இந்தக் காலகட்டத்தில் உள்ளூர் செய்தித்தாள்களில் பெண்கள் மற்றும் குழந்ைதகள் பாதிக்கப்பட்ட சம்பவங்கள் குறித்து எழுதுவதற்காகவும் தனது நேரத்தைச் செலவிட்டார். பின்னர் சமூகவியலில் தனது முதுகலைப் பட்டத்தைப் பெற்றார். 2004 ஆம் ஆண்டில் மனித உரிமைகளுக்கான தெற்காசிய அமைப்பினால் நடத்தப்பட்ட "மனித உரிமைகளும் அமைதிக்கான கல்வியும்" என்ற படிப்பையும் முடித்தார்.
# மோகனா அன்சாரி

## தொழில் வாழ்க்கை

மோகனா அன்சாரி தனது இளமைக் காலத்தில் தனது வாழ்க்கையை பத்திரிக்கையாளராகவே தொடங்கினார். தொடக்கத்தில் இவர் பெண்கள் மற்றும் குழந்தைகள் தொடர்பான பிரச்சனைகள் குறித்து எழுதினார். மேலும், பன்னாட்டு மன்னிப்பு அவையின் வேலைகளில் பகுதி நேரமாகவும் ஈடுபட்டார். 1994 ஆம் ஆண்டில் நேபாளத்தின் மத்திய மேற்குப் பகுதியின் மண்டல விளையாட்டு மேம்பாட்டுக் குழுவின் உறுப்பினராக அரசால் நியமிக்கப்பட்டார்.
# குட்லெகார் கோட்டை

**குட்லெகார் கோட்டை** (*Kutlehar Fort*) இமாச்சலப் பிரதேசத்திலுள்ள காங்கராவின் ஆட்சியாளரான சன்சார் சந்திராவால் கட்டப்பட்ட ஒரு கோட்டை ஆகும். சோலாசிங்கி கோட்டை என்ற பெயராலும் இதை அழைக்கிறார்கள். 1809 ஆம் ஆண்டில் மகாராசா ரஞ்சித் சிங் குட்லெகார் கோட்டையைப் புதுப்பித்தார். இந்த கோட்டை கடல் மட்டத்திலிருந்து 1162 மீ உயரத்தில் சோலசிங்கி மலையின் மேல் அமைந்துள்ளது. மேலும் இக்கோட்டையின் மேற்கூரைகள் பெரிய கல் அடுக்குகளால் மூடப்பட்டுள்ளன.
# கோரி அரசமரபு

**கோரி அரசமரபு** அல்லது **குரித்து அரசமரபு** (**Ghurids** or **Ghorids**) (; self-designation: , *Shansabānī*) கிழக்கு பாரசீகத்தின் தற்கால மத்திய ஆப்கானித்தானின் கோர் பிரதேசத்தில் வாழ்ந்த கோரி மக்கள் பௌத்த சமயத்திலிருந்து இசுலாமிய சமயத்திற்கு மதம் மாறியவர்கள். கோரி வம்சத்தின் முதல் பேரரசரான அபு அலி இபினு முகமதுவின் (1011 – 1035) (ஆட்சிக் காலத்தில், கோர் பிரதேசத்தில் பள்ளிவாசல்கள் கட்டப்பட்டது.  
1186ல் கசானவித்து வம்ச சுல்தான் குசரவ் மாலிக்கின் தலைநகரான லாகூரைக் கைப்பற்றி, கசானவித்து வம்ச ஆட்சியை கோரி வம்சத்தினர் முடிவுக்கு கொண்டு வந்தனர்.  
கோரி வம்சத்தினர் ஆட்சியின் உச்சத்தில் மேற்கே ஈரானின் குராசான் முதல், கிழக்கே வங்காளம் உள்ளிட்ட தற்கால ஈரான், நடு ஆசியாவின் தஜிகிஸ்தான், உஸ்பெகிஸ்தான், துருக்மெனிஸ்தான், கசகஸ்தான் மற்றும் தெற்காசியாவின் ஆப்கானித்தான், பாகிஸ்தான், வங்காளதேசம் மற்றும் வட இந்தியா பகுதிகள் இருந்தது.  
கோரி வம்சத்தினரனது முதல் தலைநகரமாக பிரோசோக் நகரமும், இறுதித் தலைநகரமாக ஹெறாத் நகரமும் விளங்கியது. மற்றும் லாகூர் நகரங்கள் கூடுதல் தலைநகரங்களாக இருந்தது.
கோரி வம்சத்தினர் பாரசீகப் பண்பாட்டையும், மரபுகளையும் பேணிக் காத்தனர்.
# கோரி அரசமரபு

## தோற்றம்

கோரி அரச மரபினர் பாரசீகத்தின் தாஜிக் மக்கள் என வரலாற்று ஆய்வாளர்கள் கருதுகிறார்கள். கோரி வம்சத்தினர் பாரசீகத்தின் குவாரசமிய அரசமரபை வென்று கோரிப் பேரரசை நிறுவியவர்கள்.
# கோரி அரசமரபு

## வரலாறு

### துவக்க கால வரலாறு

கிபி 12-ஆம் நூற்றாண்டின் நடுப்பகுதி வரை கஜானவித்துகள் மற்றும் செல்யூக் பேரரசுகளின் கீழ் 150 ஆண்டுகள் கோரி அரச மரபினர் சிற்றரரசர்களாக இருந்தனர்.
கிபி 1152ல் அலாவுதீன் உசைன கிரேக்க செல்யூக் பேரரசுக்கு கப்பம் கட்ட மறுத்தார். எனவே சுல்தான் அகமது சஞ்சர் என்பவரால் நாப் எனுமிடத்தில் கைது செய்யப்பட்டார். அலாவுதீன் உசைன் செல்யூக்குகளுக்கு அதிக கப்பம் கட்டிய பிறகு இரண்டாடுகளுக்குப் பின்னர் விடுவிக்கப்பட்டார்.  
கிபி 1161 அலாவுதீன் உசைன் இறப்பதற்கு முன்னர் பாமியான் பகுதியில் குரியத் அரசமரபின் கிளையை நிறுவினார்.
பின்னர் அவரது மகன் சையூப் தீன் முகமது அரியணை ஏறினார். இரண்டு ஆண்டுகள் கழித்து ஒரு போரில் அவர் கொல்லப்பட்டார்.
# கோரி அரசமரபு

## வரலாறு

### புகழின் உச்சியில் கோரி அரச குலத்தினர்

கிபி 1173-இல் கோரி வம்ச கோரி வம்ச மன்னர் மூவிசால் தீன் முகமது, குவாரசமியர்களிடமிருந்து கஜானா மற்றும் குராசான் நகரங்களைக் கைப்பற்றினார்.
1175-இல் கசானவித்துகளின் முல்தான் மற்றும் 1186-இல் லாகூர் நகரங்களைக் கைப்பற்றினார். இவரது ஆட்சிப் பரப்பில் தற்கால ஈரான், உஸ்பெகிஸ்தான், தஜிகிஸ்தான், துருக்மெனிஸ்தான், கசக்ஸ்தான், ஆப்கானித்தான், வட இந்தியா மற்றும் வங்காளதேசம் போன்ற பகுதிகள் இருந்தது.
# கோரி அரசமரபு

## வரலாறு

### கோரி வம்ச ஆட்சியின் வீழ்ச்சி

கோரி ஆட்சியாளர்களுக்குள் பதவிச் சண்டை நடந்து கொண்டிருந்த காலத்தில், 1215ல்
குவாரசிமிய அரச மரபினர் குரித்துகளின் பேரரசை கைப்பற்றினர்.  
மேலும் கோரி அரச மரபினரின் இந்தியப் பகுதிகள், தில்லி மம்லுக் சுல்தானியர்கள் கீழ் சென்றது.
# கோரி அரசமரபு

## பண்பாட்டுத் தாக்கங்கள்

கோரி வம்சத்தினர் பாரசீக மொழி மற்றும் பண்பாடு, நாகரீகங்களை போற்றி வளர்த்தனர். மேலும் பாரசீக மொழி, பண்பாடு, நாகரீகம் மற்றும் கட்டிடக் கலையை இந்தியத் துணைக்கண்டத்தில், பரப்பினர். குரியத்துகளின் ஆட்சியில் பாரசீக இலக்கியங்கள் பல படைக்கப்பட்டது. தில்லி சுல்தான்களின் அரசவை மொழியாக பாரசீகம் விளங்கியது.  
<>  
</>  
| *மாலிக்*
<small></small> | அமீர் சூரி
<small></small> | 9th-century&nbsp;– 10th-century |
| --- | --- | --- |
| *மாலிக்*
<small></small> | முகமது இப்னு சூரி
<small></small> | 10th-century&nbsp;– 1011 |
| *மாலிக்*
<small></small> | அபு அலி இப்னு முகமது
<small></small> | 1011–1035 |
| *மாலிக்*
<small></small> | அப்பாஸ் இப்னு சித்திக்
<small></small> | 1035&nbsp;– 1060 |
| *மாலிக்*
<small></small> | முகமது இப்னு அப்பாஸ்
<small></small> | 1060&nbsp;– 1080 |
| *மாலிக்*
<small></small> | குத்புத்தீன் அசன்
<small></small> | 1080&nbsp;– 1100 |
| *அப்துல் மாலிக்*
<small></small> | இசுலாத்தீன் உசைன்
<small></small> | 1100–1146 |
| *மாலிக்*
<small></small> | சையூப் உத்தீன் சூரி
<small></small> | 1146–1149 |
| *மாலிக்*
<small></small> | முதலாம் பகாவுத்தீன் சாம்
<small></small> | 1149 |
| *மாலிக்*
<small></small>
சுல்தான் மூவாசாம்
<small></small> | அலாவுத்தீன் உசைன்
<small></small> | 1149–1161 |
| *மாலிக்*
<small></small> | சையூப்புத்தீன் முகமது
<small></small> | 1161–1163 |
| *சுல்தான் அபுல் பதே*
<small></small> | கியாவுத்தீன் முகமது
<small></small> | 1163–1202 |
| *சுல்தான் கோரி முகமது*
<small></small> | மூயிசு தீன் முகமது
<small></small> | 1202–1206 |
| *சுல்தான்*
<small></small> | கியாத் உத்தீன் முகமது
<small></small> | 1206–1212 |
| *சுல்தான்*
<small></small> | இரண்டாம் பகாவுத்தீன் சாம்
<small></small> | 1212–1213 |
| *சுல்தான்*
<small></small> | அலாவுத்தீன் அட்சிஸ்
<small></small> | 1213–1214 |
| *சுல்தான்*
<small></small> | அலாவுத்தீன் அலி
<small></small> | 1214–1215 |
| ஆட்சிக் காலம் |  |  |
| *மாலிக்*
<small></small> | பக்கீர் உத்தீன் மசூத்
<small></small> | 1152–1163 |
| *மாலிக்*
<small></small> | சம்ஸ் உத்தீன் முகமது இப்னு மசூத்
<small></small> | 1163–1192 |
| *மாலிக்*
<small></small> | அப்பாஸ் இப்னு முகமது
<small></small> | 1192 |
| *மாலிக்*
<small></small>
*அபுல் மூவியாத்*
<small></small> | இரண்டாம் பகாவுத்தீன் சாம்
<small></small> | 1192–1206 |
| *மாலிக்*
<small></small> | ஜலாலுத்தீன் அலி
<small></small> | 1206–1215 |
| குவாராமிசியர்கள் கோரிப் பேரரசை கைப்பற்றினர் | } |  |
- *பச்சை நிறம் குவாரசமியப் பேரரசுக்கு அடங்கிய கோரி அரச மரபினர்*
# கோரி அரசமரபு

## இதனையும் காண்க

- கோரி முகமது
- குவாராமிசியப் பேரரசு
- செல்யூக் பேரரசு
- தில்லி மம்லுக் சுல்தானகம்
# புத்த விகாரை, குல்பர்கா

**குல்பர்கா புத்த விகாரை** (*Buddha Vihara, Gulbarga*) என்பது இந்தியாவின் கர்நாடக மாநிலத்திலுள்ள குல்பர்கா என்னும் இடத்தில் அமைந்துள்ள ஓரு புத்தர் கோயில் மற்றும் ஓர் ஆன்மீக மையமாகும்
# புத்த விகாரை, குல்பர்கா

## வரலாறு

இந்தியாவின் கர்நாடக மாநிலத்தில் உள்ள குல்பர்கா நகரில் புத்தமதத்தினருக்காக புத்த விகாரா என்ற இடம் அமைந்துள்ளது. 2007 ஆம் ஆண்டு சனவரி மாதம் 7 ஆம் நாள் இப்புத்த விகாரை தொடங்கப்பட்டது.  
சாஞ்சி, சாரநாத், அயந்தா மற்றும் நாக்பூர் ஆகிய இடங்களின் சிறப்புமிக்க கட்டிடக்கலையின் அம்சங்கள் கலந்த இடமாக இப்புத்த விகாரை வளாகம் அமைந்துள்ளது. பாரம்பரிய புத்தமத கட்டிடக்கலைக்கு இதுவொரு சிறந்த எடுத்துக்காட்டாகும் .
# கோட் திஜி

**கோட் திஜி** (**Kot Diji**) பாகிஸ்தான் நாட்டின் சிந்து மாகாணத்தின் கைர்பூர் மாவட்டத்தில் அமைந்த சிந்து வெளி நாகரீக தொல்லியல் களங்களில் ஒன்றாகும். கிமு 3,300 பழமையான கோட் திஜி தொல்லியல் களம் இரண்டு பகுதிகளைக் கொண்டது. ஒரு தொல்லியல் மேட்டில் 12 மீட்டர் உயரத்தில் அமைந்த தொல் அரண்மனையும் மற்றும் அதன் வெளிப்புறங்களையும் கொண்டது.  
பாகிஸ்தான் நாட்டின் தொல்லியல் துறை, 1955 மற்றும் 1957-ஆண்டுகளில் கோட் திஜியில் அகழ்வாய்வு பணிகளை மேற்கொண்டது.  
கோட் திஜி தொல்லியல் களம், சிந்து மாகாணத்தில் உள்ள கைர்பூர் நகரத்திலிருந்து தெற்கே 24 கிலோ மீட்டர் தொலைவில், சிந்து ஆற்றின் கிழக்கு கரையில், மொகெஞ்சதாரோ தொல்லியல் களத்தின் ரோக்கிரி மலையடியரத்தில் இத்தொல்லியல் களம் உள்ளது.  
ரோக்கிரி மலையில் கோட் திஜி மலைக்கோட்டை 1790ல் தல்பூர் வம்ச ஆட்சியாளர் மீர் சுராப் நிறுவினார்.
# கோட் திஜி

## தொல்லியல்

### துவக்க கால அரப்பா நகரங்கள் (கிமு 4000 – 3000)

பலுசிஸ்தான் மற்றும் சிந்து மாகாணங்களில் பல்வேறு பகுதிகளில் வேளாண்மை வளர்ச்சி பெருகிய காலத்தில், கோட்டையுடன் கூடிய நகரங்கள் தோன்றியது.  
பாகிஸ்தானின் துவக்ககால கோட்டை நகரம், கிமு 4000&nbsp;ல் பாகிஸ்தானின் வடமேற்கில் உள்ள கைபர் பக்துன்வாவின், ரெமான் தெக்ரியில், சோப் ஆற்றுச் சமவெளியில் கட்டப்பட்டது.
துவக்க அரப்பா காலத்திய மற்றொரு கோட்டை நகரமான பிற கோட்டை நகரங்களான அம்ரி (3600–3300&nbsp;கிமு) மற்றும் கோட் திஜி மற்றும் காக்ரா ஆற்றின் கரையில் உள்ள இந்தியாவின் காளிபங்கான் ஆகும்.
# கோட் திஜி

## கோட் திஜி பண்பாடு (3300–2600&nbsp;கிமு)

கோட் திஜி தொல்லியல் களம் 2.6 ஹெக்டேர் பரப்பு கொண்டது. இத்தொல்லியல் நகரம் துவக்க கால அரப்பா நாகரீகத்தைச் சேர்ந்தது.  
கோட் திஜியின் பண்பாட்டுக் காலத்தின் முதல் கட்டத்தில் (கிமு 2605), செப்பும், தாமிரமும் பயன்படுத்தப்படவில்லை.  
கோட் திஜி தொல்லியல் களத்தின் வீடுகள் மற்றும் கோட்டைகள் வெறும் கல் மற்றும் களிமண்ணால் மட்டுமே கட்டப்பட்டிருந்தது. செங்கற்கள் பயன்படுத்தப்படவில்லை.
கோட் திஜியின் கட்டிட அமைப்புகள், முண்டிகாக் தொல்லியல் களத்தின் கட்டிட அமைப்புகள் போன்றுள்ளது. கோட் திஜியின் மட்பாண்டங்கள், அரப்பா போன்ற வடிக்கப்பட்டுள்ளது. பின்னர் சொந்த பயன்பாட்டிற்கான அணிகலன்களை செய்வதற்கு செப்பு பயன்படுத்தியுள்ளனர். மட்பாண்டம் செய்வதற்கான சக்கரங்கள் ஏற்கனவே பயன்பாட்டில் இருந்தது.  
துவக்க கால அரப்பாவின் தொல்லியல் களங்களில் ஒன்றான கோட் திஜி இரண்டு அடுக்களை கொண்டது. ஒரு அடுக்கு மலை மீதும், மற்றொரு அடுக்கு மலையடிவாரத்திலும் உள்ளது. மலைமீது, சுற்றுச் சுவருடன் கூடிய 500 அடி நீளம், 350 அடி அகலம் கொண்ட ஒரு கோட்டையும், மலயடிவாரத்தில் ஒரு நகரமும் அமைக்கப்பட்டிருந்தது. நகரத்தில், கருங்கல் அஸ்திவாரங்களுடன், களிமண் செங்கற் சுவர்களால் வீடுகள் கட்டப்பட்டிருந்தது. இப்பகுதியில் கண்டெடுக்கப்பட்ட மட்பாண்டங்களில் கிடைமட்டத்தில் கோடுகளுடன் கூடியதாக இருந்தது.  
கோட் திஜி தொல்லியல் களத்தில் கண்டெடுக்கப்பட்ட பிற பொருள்கள் மண் பாணைகள், கிண்ணங்கள், தட்டுகள், தாழிகள், பொம்மை வண்டிகள், பந்துகள், வளையல்கள், மணிகள் மற்றும் விலங்குகள் மற்றும் தாய் தெய்வத்தின் சுடுமண் சிற்பங்கள் மற்றும் செப்பு விற்கள் ஆகும்.
# கோட் திஜி

## கோட் திஜி பண்பாடு (3300–2600&nbsp;கிமு)

### அரப்பாவை நோக்கிய முன்னேற்றம்

பளபளக்கும் நவரத்தின கற்கள் கொண்டு மணிகள் தயாரிக்கப்பட்டது. சிவப்பு மற்றும் கருப்பு வண்ண மட்பாண்டங்கள் செய்வதிலிருந்து மாறி அழகிய கோட் திஜி மட்பாண்ட வகைகள் செய்தனர்.
பின்னர் சிறிது சிறிதாக அரப்பா மட்பாண்டத்திற்கு முன்னேறினர்.சிந்துவெளியின் துவக்க கால எழுத்துகள், கோட் திஜி மட்பாண்டங்களிலும், முத்திரைகளிலும் காணப்படுகிறது. கோட் திஜி காலத்தில் எடையளவுக் கருவிகளாக முத்திரையிட்ட கல்வெட்டுக் கற்கள் பயன்படுத்தப்பட்டது. பிந்தைய கால கோட்-திஜி மட்பாண்டங்கள், தற்கால ஜம்மு காஷ்மீர் மாநிலத்தின் பர்சஹோமில் கண்டெடுக்கப்பட்டுள்ளது.
# கோட் திஜி

## கோட் திஜி பண்பாடு (3300–2600&nbsp;கிமு)

### பெரும் தீ

பண்டைய கோட்-திஜி தொல்லியல் நகரம் தீயில் முழுவதுமாக எரிந்ததற்கான தடயங்கள் கிடைத்துள்ளது. ஆனால் ஏன் இந்நகரம் எரிக்கப்பட்டது என்ற விவரம் தெரியவரவில்லை.
# கோட் திஜி

## இதனையும் காண்க

- முண்டிகாக்
- சிந்துவெளி நாகரிகம்
# விக்கிப்பீடியா:Statistics/weekly/25-Nov-2018
| 221 | ச.மனிஷ் மணிகண்டன் | 0 | 0 | 0 | 0 | 0 | 0 | 1 | 1 | 0 |  |
| 222 | 42.109.131.105 | 0 | 1 | 0 | 0 | 0 | 0 | 0 | 1 | 1 |  |
| 223 | Moksha sathyam | 0 | 1 | 0 | 0 | 0 | 0 | 0 | 1 | 833 |  |
| 224 | 2405:204:7304:DE47:0:0:26CD:E8A5 | 0 | 1 | 0 | 0 | 0 | 0 | 0 | 1 | 1 |  |
| 225 | Began doss | 0 | 1 | 0 | 0 | 0 | 0 | 0 | 1 | 0 |  |
| 226 | Bala VJ | 0 | 0 | 0 | 0 | 0 | 0 | 1 | 1 | 0 |  |
| 227 | 157.50.239.254 | 0 | 1 | 0 | 0 | 0 | 0 | 0 | 1 | 1 |  |
| 228 | 2409:4072:99C:1DAD:12B3:4769:4983:8F31 | 0 | 1 | 0 | 0 | 0 | 0 | 0 | 1 | 0 |  |
| 229 | 2405:204:7148:D96B:87A4:83E3:353D:B188 | 0 | 1 | 0 | 0 | 0 | 0 | 0 | 1 | 1 |  |
| 230 | 42.109.128.252 | 0 | 1 | 0 | 0 | 0 | 0 | 0 | 1 | 33 |  |
| 231 | 2409:4072:619F:27DF:0:0:2578:F8AD | 0 | 1 | 0 | 0 | 0 | 0 | 0 | 1 | 1 |  |
| 232 | Iluvatar | 0 | 1 | 0 | 0 | 0 | 0 | 0 | 1 | 181 |  |
| 233 | Sabryadp | 0 | 0 | 0 | 0 | 0 | 0 | 1 | 1 | 0 |  |
| 234 | Giorgi Balakhadze | 0 | 1 | 0 | 0 | 0 | 0 | 0 | 1 | 3 |  |
| 235 | 2405:204:734F:5517:85B5:8DF0:4C03:9650 | 0 | 1 | 0 | 0 | 0 | 0 | 0 | 1 | 114 |  |
| 236 | 62.215.189.18 | 0 | 1 | 0 | 0 | 0 | 0 | 0 | 1 | 9 |  |
| 237 | 27.5.75.46 | 0 | 1 | 0 | 0 | 0 | 0 | 0 | 1 | 2625 |  |
| 238 | 2405:204:71C6:B7A:D0A8:91DA:A4E8:6B09 | 0 | 1 | 0 | 0 | 0 | 0 | 0 | 1 | 77 |  |
| 239 | 175.157.212.105 | 0 | 1 | 0 | 0 | 0 | 0 | 0 | 1 | 12 |  |
| 240 | Lamensi | 0 | 1 | 0 | 0 | 0 | 0 | 0 | 1 | 0 |  |
| 241 | 2409:4072:92:829E:0:0:16F4:10A4 | 0 | 1 | 0 | 0 | 0 | 0 | 0 | 1 | 3 |  |
| 242 | Rsmn | 0 | 0 | 0 | 0 | 0 | 0 | 1 | 1 | 0 |  |
| 243 | 2409:4072:6185:D20F:A230:2DEA:4520:7014 | 0 | 1 | 0 | 0 | 0 | 0 | 0 | 1 | 3 |  |
| 244 | Sajanipretty99 | 0 | 1 | 0 | 0 | 0 | 0 | 0 | 1 | 0 |  |
| 245 | Vamsikrish1331 | 0 | 0 | 0 | 1 | 0 | 0 | 0 | 1 | 0 | } |
# அட்டோக் பாலம்

**அட்டோக் பாலம்** (*Attock Bridge*) பாக்கித்தான் நாட்டில் உள்ள சிந்து நதியின் மீது அட்டோக் குர்து நகரத்தையும் கைராபாத் குந்து கிராமத்தையும் இணைக்கும் ஒரு பாலமாகும். பொதுவாக இப்பாலம் பழைய அட்டோக் பாலம் என்று அழைக்கப்படுகிறது. சிந்துநதியின் மீது அமைந்துள்ள இப்பாலம் மிகவும் முக்கியத்துவம் வாய்ந்த பாலமாகக் கருதப்படுகிறது. பஞ்சாபுக்கும் கைபர் பக்துன்வா மாகாணத்திற்கும் இடையில் நடைபெறும் வர்த்தக நடவடிக்கைகள் இப்பாலத்தையே அடிப்படையாகக் கொண்டுள்ளன என்பதால் இது பெரிதும் பலப்படுத்தப்பட்டிருக்கிறது. அசலாக முதலில் சர் கில்ட்ஃபோர்ட் மோலெசுவொர்த் என்பவரால் இப்பாலம் வடிவமைக்கப்பட்டது 24 மே 1883 இல் போக்குவரத்துக்காக திறக்கப்பட்ட அட்டோக் . பாலத்தின் கட்டுமான செலவு ரூ 3.2 மில்லியனுக்கும் அதிகமாகும்.  
சர் பிரான்சிசு கேல்லகன் என்பவரால் பாலம் மறு வடிவமைப்பு செய்யப்பட்டு 1929 ஆம் ஆண்டில் 2.5 மில்லியன் ரூபாய் செலவில் புனரமைக்கப்பட்டது. பாலம் இரண்டு நிலைகளும் ஐந்து நீட்டங்களும் கொண்டதாக கட்டப்பட்டுள்ளது. மூன்று நீட்டங்கள் 257 அடி நீளம் கொண்டவையாகவும் இரண்டு நீட்டங்கள் 312 அடி நீளம் கொண்டவையாகவும் அமைந்துள்ளன. பாலத்தின் மேல்நிலையில் இரயில் போக்குவரத்தும் கீழ்நிலையில் சாலைப்போக்குவரத்தும் நடைபெறுகின்றன. பாலத்தை அணுகும் வழிகள் திடமான பாதுகாப்புடன் கட்டப்பட்டுள்ளன. அருகிலுள்ள பாசுத்துன் பழங்குடியினரின் தாக்குதல்களுக்கு எதிரான பாதுகாப்பாக இது கருதப்படுகிறது.
புகழ்பெற்ற கிராண்ட் டிரங்க் சாலையின் ஒரு பகுதியாக இப்பாலம் இருந்தது. 1979 ஆம் ஆண்டில் ஒரு புதிய பாலம் கட்டப்பட்டு சாலை போக்குவரத்து அங்கு மாற்றப்பட்டது. இப்புதிய பாலம் "புதிய அட்டோடாக் பாலம் என்று அழைக்கப்படுகிறது.  
பழைய அட்டோக் பாலத்தில் இன்னும் இரயில் போக்குவரத்து நடைபெற்று வருகிறது.
# நல்லாவூர் பசுபதீசுவரர் கோயில்

**நல்லாவூர் பசுபதீசுவரர் கோயில்** மயிலாடுதுறை மாவட்டத்தில் உள்ள தேவார வைப்புத்தலமாகும்.
# நல்லாவூர் பசுபதீசுவரர் கோயில்

## அமைவிடம்

கும்பகோணம்–கொல்லுமாங்குடி சாலையில், திருவாவடுதுறைக்கு தெற்கில் 6 கி.மீ தொலைவில் உள்ளது.
# நல்லாவூர் பசுபதீசுவரர் கோயில்

## இறைவன்,இறைவி

இக்கோயிலில் உள்ள இறைவன் பசுபதீசுவரர் ஆவார். இறைவி சௌந்தரநாயகி ஆவார்.
# நல்லாவூர் பசுபதீசுவரர் கோயில்

## பிற சன்னதிகள்

பைரவர், சூரியன், சம்பந்தர், அப்பர், சுந்தரர், சீனிவாசப்பெருமாள், சுப்பிரமணியர், மகாலட்சுமி உள்ளனர்.
# நாகளேச்சரம் நாகேசுவரர் கோயில்

**நாகளேச்சரம் நாகேசுவரர் கோயில்** மயிலாடுதுறை மாவட்டத்தில் உள்ள தேவார வைப்புத்தலமாகும்.
# நாகளேச்சரம் நாகேசுவரர் கோயில்

## அமைவிடம்

சிதம்பரம்-சீர்காழி சாலையில் சீர்காழிக்கு நுழையும் முன்பாக இடப்பக்க மூலையில் சாலையின் ஓரத்தில் கோயில் உள்ளது.
# நாகளேச்சரம் நாகேசுவரர் கோயில்

## இறைவன்,இறைவி

இக்கோயிலில் உள்ள இறைவன் நாகேசுவரர் என்றும் நாகநாதர் என்றும் அழைக்கப்படுகிறார்.இறைவி பொன்னாகவல்லி ஆவார்.
# நாகளேச்சரம் நாகேசுவரர் கோயில்

## பிற சன்னதிகள்

பைரவர், சூரியன், விநாயகர், ராகு, சனீசுவரர், நீளாதேவி சன்னதிகள் உள்ளன.
# பஞ்சாக்கை பஞ்சாட்சரபுரீசுவரர் கோயில்

**பஞ்சாக்கை பஞ்சாட்சரபுரீசுவரர் கோயில்** மயிலாடுதுறை மாவட்டத்தில் உள்ள தேவார வைப்புத்தலமாகும்.
# பஞ்சாக்கை பஞ்சாட்சரபுரீசுவரர் கோயில்

## அமைவிடம்

தரங்கம்பாடி வட்டம் பஞ்சாக்கை என்னுமிடத்தில் கோயில் உள்ளது.
# பஞ்சாக்கை பஞ்சாட்சரபுரீசுவரர் கோயில்

## இறைவன்,இறைவி

இக்கோயிலில் உள்ள இறைவன் பஞ்சாட்சரபுரீசுவரர் என்றும் அக்னிசுவரர் என்றும் அழைக்கப்படுகிறார்.
# பஞ்சாக்கை பஞ்சாட்சரபுரீசுவரர் கோயில்

## பிற சன்னதிகள்

லிங்கத்திருமேனி கொட்டகையில் வைக்கப்பட்டுள்ளது. மூவரைத் தவிர வேறு எதுவுமில்லை.
# பண்ணூர் ஆதிலிங்கேசுவரர் கோயில்

**பண்ணூர் ஆதிலிங்கேசுவரர் கோயில்** என்ற சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும்.
# பண்ணூர் ஆதிலிங்கேசுவரர் கோயில்

## அமைவிடம்

மயிலாடுதுறை-கொல்லுமாங்குடி-காரைக்கால் சாலையில் பாவட்டக்குடி அடுத்து உள்ளது.
# பண்ணூர் ஆதிலிங்கேசுவரர் கோயில்

## இறைவன்,இறைவி

இக்கோயிலில் உள்ள இறைவன் ஆதிலிங்கேசுவரர் என்றும் அகிலாண்டேசுவரி ஆவார்.
# பண்ணூர் ஆதிலிங்கேசுவரர் கோயில்

## பிற சன்னதிகள்

வாயிலை அடுத்து மூலவர் சன்னதி உள்ளது. இடது புலம் இறைவி சன்னதி உள்ளது. வெளி வாயிலில் விநாயகர், சுப்பிரமணியர் சன்னதிகள் உள்ளன.
# புனித நிக்கோலசு தோட்டம்

**புனித நிக்கோலசு தோட்டம் **(The Saint Nicolas Garden)பெய்ரூத்தின் மிகப்பெரிய மாவட்டங்களில் ஒன்றான அச்ராஃபி மாவட்டத்திற்கு அருகாமையில் உள்ள தபரிசின் அருகாமையில் சார்லசு மாலேக் தெருவில் அமைந்துள்ள ஒரு பொதுமக்களுக்கான தோட்டமாகும். இந்தத் தோட்டமானது லெபனான் கட்டிடக்கலை நிபுணர் ஃபெர்டிலாண்ட் டேகெர் என்பவரால் 1964 ஆம் ஆண்டு வடிவமைக்கப்பட்டதாகும்.இந்தத் தோட்டத்தின் பரப்பானது 22,000 சதுர மீட்டர் (2,40,000 சதுர அடி) ஆகும். இந்தத் தோட்டமானது, புனித நிக்கலசின் நினைவாக அமைந்துள்ள, பழமை வாய்ந்த கிரேக்க தேவாலயத்தைப் பார்க்கும் விதமாக அமைந்துள்ளது.
# அமைதித் தீவு

**அமைதித் தீவு **(The <span>Island of Peace) யோர்தான் நாட்டில் யோர்தான் ஆற்றங்கரையில் உள்ள ஒரு இடமாகும். இந்தப் பூங்காவானது யோர்தான் ஆறு மற்றும் யார்மெளக் ஆறு ஆகியவை சங்கமிக்கும் இடத்தில் அமைந்துள்ளது.</span>இந்த இடத்திலிருந்து பின்காசு ரூட்டென்பெர்க்கின் நகராயிம் நீர் மின் சக்தி நிலையத்தைப் பார்க்க முடியும்.  
1994 இஸ்ரேல்-ஜோர்டான் சமாதான உடன்படிக்கையானது யோர்தானிய இறையாண்மையின் கீழ் இந்தப் பகுதி இருப்பதை அங்கீகரித்தது. ஆனால், இஸ்ரேலிய நில உரிமையாளர்களின் நுழைவுக்கான சுதந்திரத்தை குத்தகைக்கு விட்டது.25 ஆண்டிற்கான, புதுப்பிக்கத்தக்க குத்தகையானது2019 ஆம் ஆண்டில் முடிவிற்கு வருகிறது. யோர்தானிய அரசு இந்தக் குத்தகையை முடிவிற்குக் கொண்டு வருவதற்கான தனது விருப்பத்தை அறிவித்துள்ளது. அமைதி உடன்படிக்கையும் யோர்தான் இவ்வாறு செய்வதற்கான உரிமையை ஒரே ஒரு நிபந்தனையின் பேரில் வழங்கியுள்ளது. இவ்வாறான முடிவு குறித்த அறிவிப்பானது குத்தகை முடிவதற்கான காலத்திற்கு ஓராண்டு முன்னதாக அறிவிக்கப்பட வேண்டும் என்பதே அந்த நிபந்தனையாகும். இந்த நிபந்தனைக்குத் தகுந்தவாறு யோர்தான் அக்டோபர் 2018 இல் இந்த அறிவிப்பை வெளியிட்டுள்ளது.
# அமைதித் தீவு

## வரலாறு

யோர்தான் ஆற்றின் வண்டல் படிவுகள் மற்றும் ஆற்றுப்படுகையின் நிலங்கள் இஸ்ரேல் அரசு நிறுவப்பட்டதற்கு முன்னதாக யூதர்களின் வசமாக இருந்தவையாகும். 1927 ஆம் ஆண்டில், பாலஸ்தீன் மின்சார நிறுவனத்தின் நிறுவனரான பின்சாஸ் ரூட்டென்பெர்க் ஜோர்தானின் முதலாம் அப்துல்லாவுடன் ஒரு நீர் மின்சக்தி நிலையம் கட்டுவதற்கான ஒப்பந்தத்தில் கையெழுத்திட்டார். இதற்காக கால்வாய்களும், அணைக்கட்டுகளும் இரண்டு நதிகளின் ஊடாகவும் கட்டப்பட்டன. இதன் விளைவாக, மனிதனால் உண்டாக்கப்பட்ட ஒரு தீவு படைக்கப்பட்டது. இந்த மின்சக்தி நிலையம் 1932 ஆம் ஆண்டில் மின்சாரத்தை வழங்கத் தொடங்கியது. 1948 ஆம் ஆண்டு அரேபிய இஸ்ரேல் போரின் போது மின் உற்பத்தி இயக்கமானது நிறுத்தப்பட்டன.  
1994 ஆம் ஆண்டில், இஸ்ரேல்-ஜோர்தான் அமைதி உடன்படிக்கையின் அடிப்படையில் ஜோர்தானிடம் ஒப்படைத்தது. கிப்புட்ஸ் அஸ்டோட் யாகோவ் ஆகியோரிடமிருந்து இஸ்ரேல் விவசாயிகளிடம் நிலத்தைப் பண்படுத்துவதற்காக மீண்டும் குத்தகைக்கு விட ஜோர்தான் சம்மதித்தது. சுற்றுலா ஆராய்ச்சியாளர்கள் ஆலன் கெல்ப்மேன் மற்றும் டார்யா மாவோஸ் ஆகியோர் இஸ்ரேலிய சுற்றுலாப்பயணிகளுக்கு சுற்றுலா வழிகாட்டிகள் கூறிய கதைகளை பகுப்பாய்வு செய்து வெளியீடென்று ஒன்று வெளியிட்டனர்.
# லிம்பர்க் (நெதர்லாந்து)

**லிம்பர்க்** (, ; இடச்சு : *(Nederlands-)Limburg*; , ) நெதர்லாந்து நாட்டின் 12 மாகாணங்களில் இது தென் எல்லையில் அமைந்துள்ளது. இது நாட்டின் தென்கிழக்கு பகுதியில் அமைந்துள்ளது. இதன் பரப்பளவு வடக்கு மற்றும் தெற்காக பரவியுள்ளது. கெல்டர்லேண்டு பகுதிக்கு தெற்கே இதன் எல்லை அமைந்துள்ளது. இதன் தென்மேற்கு மற்றும் தெற்கே பெல்ஜியம் நாட்டு எல்லைகள் உள்ளது. வடக்கு மற்றும் வடமேற்கே வட பிராபினட் மாகாணம் அமைந்துள்ளது. கிழக்கு எல்லை முழுவதும் ஜெர்மனி நாட்டுடன் கொண்டுள்ளது.
# பொய்கைநல்லூர் நந்திநாதேசுவரர் கோயில்

**பொய்கைநல்லூர் நந்திநாதேசுவரர் கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் உள்ள ஒரு தேவார வைப்புத்தலமாகும்.
# பொய்கைநல்லூர் நந்திநாதேசுவரர் கோயில்

## அமைவிடம்

பொய்யூர் என்று வழங்கப்படும் இவ்வூர் வடக்குப் பொய்கைநல்லூர், தெற்குப் பொய்கைநல்லூர் என்று இரண்டாக உள்ளது. நாகப்பட்டினம் பழைய பேருந்து நிலையத்திலிருந்து ஈச்சங்குப்பம்-அக்கரப்பேட்டை வழியாக வேளாங்கண்ணி செல்லும் சாலையில் 6 கி.மீ. தொலைவில் உள்ள வடக்குப் பொய்கைநல்லூரில் கோயில் உள்ளது.
# பொய்கைநல்லூர் நந்திநாதேசுவரர் கோயில்

## இறைவன்,இறைவி

இக்கோயிலில் உள்ள இறைவன் நந்திநாதேசுவரர் ஆவார். இறைவி சௌந்தரநாயகி ஆவார்.
# பொய்கைநல்லூர் நந்திநாதேசுவரர் கோயில்

## பிற சன்னதிகள்

திருச்சுற்றில் விநாயகர், சுப்பிரமணியர், மகாலட்சுமி, பைரவர், சூரியன், சந்திரன் சன்னதிகள் உள்ளன. மூலவர் சன்னதியின் வலது புறத்தில் இறைவி சன்னதி உள்ளது.
# வால்சர்பெர்க்

**வால்சர்பெர்க்** (*Vaalserberg*) மலை 322.4 மீட்டர் உயரம் கொண்டது (1,058&nbsp;ft). இது நெதர்லாந்து நாட்டின் உயரமான பகுதி ஆகும். இது லிம்பர்க் மாகாணத்தில் அமைந்துள்ளது. நெதர்லாந்து நாட்டின் தென் கோடி முனை ஆகும்.
# வால்சர்பெர்க்

## முனை எல்லை பகுதி

வால்சர்பெர்க் பெல்ஜியம், நெதர்லாந்து, ஜெர்மனி ஆகிய மூன்று நாடு எல்லைப்புள்ளி பகுதியாகும். இடச்சு மொழியில் (**Drielandenpunt**) மூன்று நாடு புள்ளி, இடாய்ச்சு மொழியில் (**Dreiländereck**) மூன்று நாடு முனை மேலும் பிரெஞ்சு மொழியில் (**Trois Frontières**) மூன்று நாடு எல்லை என வழங்கப்படுகிறது.
# மணிக்கிராமம் திருமேனியழகர் கோயில்

**மணிக்கிராமம் திருமேனியழகர் கோயில்** மயிலாடுதுறை மாவட்டத்தில் உள்ள தேவார வைப்புத்தலமாகும்.
# மணிக்கிராமம் திருமேனியழகர் கோயில்

## அமைவிடம்

சீர்காழி-பூம்புகார் சாலையில், திருவெண்காட்டினை அடுத்து மணிக்கிராமம் உள்ளது.
# மணிக்கிராமம் திருமேனியழகர் கோயில்

## இறைவன்,இறைவி

இக்கோயிலில் உள்ள இறைவன் திருமேனியழகர் ஆவார். இறைவி சௌந்தரநாயகி ஆவார்.
# மணிக்கிராமம் திருமேனியழகர் கோயில்

## பிற சன்னதிகள்

திருச்சுற்றில் விநாயகர், வள்ளி தெய்வானையுடன் சுப்பிரமணியர், மகாலட்சுமி, பைரவர், துர்க்கை, நவக்கிரகங்கள் ஆகியோரின் சன்னதிகள் உள்ளன.
# சுபத்ரா குமாரி சவுஹான்

**சுபத்ராகுமாரி சவுஹான்** (Subhadra Kumari Chauhan) (16 ஏப்ரல் 1904 - 15 பிப்ரவரி 1948) ஓர் இந்தியக் கவிஞர், இந்தி மொழியில் பல கவிதைகளை இயற்றியவர். குறிப்பாக ஒன்பது ரசங்களில் ஒன்றான வீர ரசத்தில் பல கவிதைகள் எழுதிப் புகழ் பெற்றவர். இவருடைய புகழ் பெற்ற கவிதைகளில் ஒன்று “ஜான்சி கி ராணி” (ஜான்சி ராணியின் வீரத்தை குறித்தது) ஆகும்.
# சுபத்ரா குமாரி சவுஹான்

## ஆரம்பகால வாழ்க்கை

இவர் உத்திரப் பிரதேச மாநிலம் அலகாபாத் மாவட்டத்தில் உள்ள நிகழ்பூர் என்னும் கிராமத்தில் பிறந்தவர். இவர் முதலில் அலகாபாத் நகரில் உள்ள கிராஸ்வெயிட் பெண்கள் பள்ளியில் படித்து 1919 ஆம் ஆண்டு இடைநிலைக் கல்வியில் தேர்ச்சி பெற்றார். அதே ஆண்டு காந்வாவைச் சேர்ந்த தாக்குர் லட்சுமண சிங் சௌஹானைத் திருமணம் செய்தபின் ஜபல்பூரிற்குக் குடிபெயர்ந்தார். ஆம் ஆண்டும் இருமுறைச் சிறைத் தண்டனை பெற்றுள்ளார்.
# சுபத்ரா குமாரி சவுஹான்

## இலக்கியப் பணி

சுபத்ராகுமாரி இந்தியில் பல கவிதைகளை இயற்றியுள்ளார். ராணி லட்சுமிபாயின் வீரத்தைக் குறித்து உணா்ச்சிகரமாக எழுதப்பட்ட “ஜான்சி - கி - ராணி” என்னும் கவிதை இவரால் எழுதப்பட்டவைகளில் மிகவும் புகழ்பெற்ற ஒன்று. இந்தி இலக்கியத்தில் அதிகமாக வாசிக்கப்பட்டதும் பாடப்பட்டதுமான கவிதைகளில் இது தலையானது ஆகும். ஜான்சி ராணியின் வீர வாழ்க்கை வரலாற்றையும் 1857 சிப்பாய் கலகத்தில் ராணியின் பங்களிப்பையும் உணர்ச்சிகரமாக இப்படைப்பு சித்தரிக்கும். இவரது கவிதை பல இந்தியப் பள்ளிகளில் பாடமாக வைக்கப்பட்டிருந்தது.  
இவரது கவிதையின் சில புகழ் பெற்ற சில வரிகள் பின்வருமாறு.  
बुंदेले हरबोलों के मुँह हमने सुनी कहानी थी,
खूब लड़ी मर्दानी वह तो झाँसी वाली रानी थी।।  
*மொழிபெயர்ப்பு*:  
''ஆணைப் போல எவ்வளவு வீரத்துடன் இவர் போரிட்டார், ஏ ஜான்சி ராணியே,
ஒவ்வொரு திட்டிலும் துப்பாக்கி, மழையைப் போல பொழியும் குண்டுகள், எவ்வளவு வீரத்துடன் ஆணைப் போல போராடியவர் ஜான்சிராணி, என்னே வீரம்!!''  
இவரது மற்ற கவிதைகளான “வீ ரோன் கா கைசா ஹோ பசந்த்”, ராக்கி கி சுநௌட்டி மற்றும் வீடா, விடுதலைப் போராட்டத்தைக் குறித்தவைகளாகும். இவரது இந்தக் கவிதைகள் பல இந்திய இளைஞர்களை விடுதலைப் போராட்டத்தில் ஈடுபடத் தூண்டியது. ஜான்சி கி ராணியின் முதல் பத்தி பின்வருமாறு  
सिंहासन हिल उठे राजवंशों ने भृकुटी तानी थी,
बूढ़े भारत में भी आई फिर से नयी जवानी थी,
गुमी हुई आज़ादी की कीमत सबने पहचानी थी,
दूर फिरंगी को करने की सबने मन में ठानी थी।
चमक उठी सन सत्तावन में, वह तलवार पुरानी थी,
बुंदेले हरबोलों के मुँह हमने सुनी कहानी थी,
खूब लड़ी मर्दानी वह तो झाँसी वाली रानी थी।।  
*மொழிபெயர்ப்பு*  
''தடைகள் தகர்க்கப்பட்டன, அரச குணங்கள் முகம் சுழிக்கவைக்கப்பட்டன, புதிய இளைஞர்களால் பழைய இந்தியா புதிய எழுச்சியுற்றது. இழந்த சுதந்திரத்தின் மதிப்பை மக்கள் உணர்ந்தனா். 1857 ஆம் ஆண்டு துருப்பிடித்த வாட்களுக்கு புது வடிவம் கிடைத்தது. அன்னியரைத் துரத்த அனைவரும் விழைந்தனர். காலமும் வந்தது. பந்தலின் நாடோடிப் பாடலைக் கேட்டோம்.
ஆணைப் போல் போரிட்டாள், அவளே ஜான்சியின் ராணி ஆவாள்''.  
சுபத்ரா குமாரி இந்தி மொழியில் காரிபோலி பேச்சு வழக்கில் மிக எளிய முறையில் பாமரருக்கும் புரியும் வண்ணம் எழுதிய கவிதைகள் எல்லோராலும் படிக்கப்பட்டு மிகவும் புகழடைந்தன. நடுத்தர வர்க்கத்தின் வாழ்க்கையைப் பிரதிபலிக்கும் ஒரு சில சிறுகதைகளையும் சுபத்ரா குமாரி எழுதியுள்ளார்.
# சுபத்ரா குமாரி சவுஹான்

## இறுதிமுடிவு

1948 ஆம் ஆண்டு நாகபுரியிலிருந்து ஜபல்புரிக்குத் மோட்டார் வண்டியில் திரும்பிக் கொண்டிருக்கும் போது சியோனி என்னுமிடத்தில் விபத்தில் சுபத்ராகுமாரி மரணமடைந்தார். சுபத்ராகுமாரி மராட்டிய மாநிலத்தில் சட்டப் பேரவையின் உறுப்பினராக இருந்தார். சட்டப்பேரவைக் கூட்டத்தில் கலந்து கொண்டு திரும்பும் பொழுது இந்த விபத்து நடந்தது.
# சுபத்ரா குமாரி சவுஹான்

## நினைவாக

- ஓர் இந்திய கடற்படைக் கப்பல் இவர் நினைவாக IGGS சுபத்ராகுமாரி சவுஹான் எனப் பெயரிடப்பட்டுள்ளது.
- மத்தியப் பிரதேச அரசு ஜபல்புரி நகரில் இவர் நினைவாக இவரின் சிலையை வைத்துள்ளது.
- 1976 ஆம் ஆண்டு ஆகஸ்டு 6 ஆம் நாள் இந்திய அஞ்சல் துறை இவரின் நினைவாக அஞ்சல் தலை வெளியிட்டுள்ளது
# சுபத்ரா குமாரி சவுஹான்

## கவிதைகள்

- கிலோனிவாலா
- திரிதரா, பூரி தரவாசி சோடோ
- முகுல் (1930)
- யே கதம் கா பேடு
மிகவும் புகழ் பெற்ற “ஜான்சி கி ராணி”, “வீரோன் கா கைசா ஹோ பசந்த்”, “யே கதம் கா பேட்” போன்ற கவிதைகள் இந்தச் செய்யுள் திரட்டுகளின் ஒரு பகுதியாக இருந்தன.
- சிதே சாடே சித்ரா (1946)
- மேரா நயா பச்பன் (1946)
- பிகாரே போட்டி (1932) ஜான்சி கி ராணி
# ஆத்தூர் மந்தாரவனேசுவரர் கோயில்

**ஆத்தூர் மந்தாரவனேசுவரர் கோயில்** மயிலாடுதுறை மாவட்டத்தில் உள்ள தேவார வைப்புத்தலமாகும்.
# ஆத்தூர் மந்தாரவனேசுவரர் கோயில்

## அமைவிடம்

வைத்தீஸ்வரன்கோயில்-திருப்பனந்தாள் சாலையில் மணல்மேட்டினை அடுத்து, பந்தநல்லூர் சாலையில் திரும்பி கேசிங்கன் என்னும் ஊருக்கு அருகில் வலது புறத்தில் ஆத்தூர் (அல்லது ஆதூர்) உள்ளது.
# ஆத்தூர் மந்தாரவனேசுவரர் கோயில்

## இறைவன், இறைவி

இக்கோயிலில் உள்ள இறைவன் மந்தாரவனேசுவரர் என்றும் சொர்ணபுரீசுவரர் என்றும் அழைக்கப்படுகிறார். இறைவி அஞ்சனாட்சி என்றும் அங்கயற்கண்ணி என்றும் அழைக்கப்படுகிறார்.
# ஆத்தூர் மந்தாரவனேசுவரர் கோயில்

## சிறப்பு

நந்தி பூசித்த, தவளை முத்தி பெற்ற தலம் என்ற பெருமைகளை உடையது. மந்தார வனம் என்பதே மந்தாரம் ஆயிற்று என்பர்.
# ஆனைமாகாளம் மகாகாளேசுவரர் கோயில்

**ஆனைமாகாளம் மகாகாளேசுவரர் கோயில்** நாகப்பட்டினம் மாவட்டத்தில் உள்ள தேவார வைப்புத்தலமாகும்.
# ஆனைமாகாளம் மகாகாளேசுவரர் கோயில்

## அமைவிடம்

கீழ் வேளூரில் இடது புறத்தில் பிரிகின்ற வட காரை சாலையில் சிறிது தூரத்தில் நாங்குடி, ஆனமங்கலத்தை அடுத்துள்ள வெட்டாற்றைக் கடந்தால் மறு கரையில் கோயில் உள்ளது.
# ஆனைமாகாளம் மகாகாளேசுவரர் கோயில்

## இறைவன்,இறைவி

இக்கோயிலில் உள்ள இறைவன் மகாகாளேசுவரர் ஆவார். இறைவி மங்கள நாயகி ஆவார்.
# ஆனைமாகாளம் மகாகாளேசுவரர் கோயில்

## தற்போதைய நிலை

லிங்கத்திருமேனி மட்டுமே உள்ளது. சிறிய கோயிலாக இடிபாடுற்ற நிலையில் உள்ளது.
# வாழ்குடி விசுவநாதர் கோயில்

**வாழ்குடி விசுவநாதர் கோயில்** என்ற சிவன் கோயில், நாகப்பட்டினம் மாவட்டத்தில் உள்ள ஒரு தேவார வைப்புத்தலமாகும்.
# வாழ்குடி விசுவநாதர் கோயில்

## அமைவிடம்

இவ்வூரை வாக்குடி என்றும் அழைக்கின்றனர். திருவாரூர்-மயிலாடுதுறை சாலையில் கங்களாஞ்சேரியை அடுத்து நாகூர் சாலையில் விற்குடி ரயிசில்வே கேட்டினை அடுத்து கல்யாண இருப்பு என்னுமிடத்தில திருப்பயத்தங்குடி, திருமருகல் சாலையில் வாக்குடி உள்ளது.
# வாழ்குடி விசுவநாதர் கோயில்

## இறைவன்,இறைவி

இக்கோயிலில் உள்ள இறைவன் விசுவநாதர் ஆவார். இறைவி விசாலாட்சி ஆவார்.
# வாழ்குடி விசுவநாதர் கோயில்

## பிற சன்னதிகள்

திருச்சுற்றில் விநாயகர், சுப்பிரமணியர், நவக்கிரகங்கள், பைரவர், சூரியன், சனீசுவரர் சன்னதிகள் உள்ளன.
# சீலாந்து

**சீலாந்து** (*Zeeland*, ; வரலாற்று ஆங்கிலப் புறப்பெயர்: *Zealand*) என்பது நெதர்லாந்தின் மேற்கு மற்றும் குறைந்த மக்கள் தொகை கொண்ட மாகாணமாகும். இம்மாகாணம் நெதர்லாந்தின் தென்மேற்கே அமைந்துள்ளது, இதன் எல்லைகளாக கிழக்கே வடக்கு பிராபர்ன்ட், வடக்கே தெற்கு ஒல்லாந்து, தெற்கு மற்றும் மேற்கே பெல்சியம் நாடும் உள்ளன. இது பல தீவுகளையும் மூவலந்தீவுகளையும் (எனவே இதன் பெயர், "சீலாந்து", கடல்நாடு என்று பொருள்படும்), கிழக்கு மற்றும் மேற்கு மேற்கு பிளாண்டர்சு மாகாணங்களின் எல்லையில் ஒரு துண்டு ஆகியவற்றைக் கொண்டுள்ளது. இதன் தலைநகர் மிடல்புர்க், 2019 நவம்பரில் 48,544 மக்கள்தொகையாக இருந்தது. சீலாந்தின் மிகப்பெரிய மாநகரம் தெர்நியூசென் (மக்கள்தொகை 54,589). சீலாந்தில் இரண்டு துறைமுகங்கள் உள்ளன. விளிசிங்கன், தெர்நியூசென் ஆகியன. சீலாந்தின் பரப்பளவு 2,934 சதுரகிமீ ஆகும், இதில் 1,151 சதுரகிமீ நீர்ப்பகுதி ஆகும். மொத்த மக்கள்தொகை 383,689. நியூசிலாந்து நாடு டச்சு ஆய்வாளர் ஏபெல் தாசுமனால் பார்க்கப்பட்டதால், சீலாந்தின் பெயரால் அது பெயரிடப்பட்டது.
# உத்ரத்

**உத்ரத்** நெதர்லாந்து நாடின் மையத்தில் அமைந்துள்ள மாகாணமாகும். இதன் எல்லைகள் வடக்கே ஈமியர் ஏரியும், கிழக்கே கெல்டர்லேண்டும், தெற்கே ரைன் ஆறு மற்றும் லீக் ஆறும், மேற்கே தென் ஒல்லாந்தும், வடமேற்கே வடக்கு ஒல்லாந்தும் அமைந்துள்ளது.
# உத்ரத்

## இயற்கை அமைப்பு

மாகாணத்தில் மிகவும் கவர்ச்சிகரமான இயற்கைப் பகுதிகளில் ஒன்றான (வெட்ச்த்ஸ்டிரீக்) வேட்டுப் பகுதி, வட்டு ஆற்றின் இரு பக்கத்திலும் அமைந்துள்ளது. இந்த மாகாணத்தில் நெதர்லாந்தின் கிளை அலுவலகத்தின் தலைமையகத்தில் குடியேறிய ஒரு சர்வதேச இயற்கை பாதுகாப்பு அமைப்பு இயற்கைக்கான உலகளாவிய நிதி அமைப்பு (ஆங்கிலம்: **WWF** ) ஆகும். இயற்கை மற்றும் சுற்றுச்சூழல் அமைப்பு என்பது ஒரு தேசிய இயற்கை பாதுகாப்பு அமைப்பு ஆகும். அதன் தலைமையகம் இந்த மாகாணத்தில் (உத்ரத் நகரத்தில்) உள்ளது.
# மெட்டா-குமாரிக் அமிலம்

**மெட்டா-குமாரிக் அமிலம்** (*m-Coumaric acid*) என்பது C<sub>9</sub>H<sub>8</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். சின்னமிக் அமிலத்தின் ஐதராக்சி வழிப்பொருளான இச்சேர்மம் ஒரு ஐதராக்சி சின்னமிக் அமிலமாகும் . ஆர்த்தோ-குமாரிக் அமிலம், மெட்டா-குமாரிக் அமிலம், பாரா-குமாரிக் அமிலம் என்று மூன்று வகையான மாற்றியன்கள் காணப்படுகின்றன. இவை ஒவ்வொன்றும் பீனைல் தொகுதியில் பதிலீடு செய்யப்பட்டுள்ள ஐதராக்சி குழுவின் இடவமைப்பைப் பொறுத்து வேறுபடுகின்றன.  
வினிகரில் மெட்டா-குமாரிக் அமிலம் காணப்படுகிறது.
# ஈமியர் ஏரி

**ஈமியர்** (*Eemmeer*) நெதர்லாந்து நாட்டில் உள்ள ஓர் ஏரியாகும். நெதர்லாந்து நாட்டின் நடுவே பிலேவோலாண்டு, உத்ரத் மற்றும் வடக்கு ஒல்லாந்து மாகாணங்களுக்கிடையே ஈமியர் ஏரி அமைந்துள்ளது. ஏரியின் மேற்பரப்பு (13.4 சதுரகிலோமீட்டர்) 5.2 சதுர மைல்களாகும். இந்த ஏரிக்கு நடுவில் தோடெ ஓண்டு என்ற ஒரு தீவு அமைந்துள்ளது. பிலேவோலாந்தின் நெதர்லாந்து கடலிலிருந்து மீட்கப்பட்ட தாழ்நிலப்பகுதியை பழைய நிலப்பரப்பின் உயர்ந்த பகுதியிலிருந்து புவி நீரியல் ரீதியாகப் பிரிக்கப் பயன்படுத்தப்படும் புற ஏரிகளின் வரிசையில் ஈமியரும் ஒன்றாகும். மேற்கில் உள்ள கூய்மீர் ஏரிகளுடன் ஈம்மீர் இணைக்கப்பட்டுள்ளது. இரண்டு ஏரிகளும் நெடுஞ்சாலை ஏ27 பாலத்தால் கடக்கப்படும் இடத்திலும், கிழக்கில் நிச்கெர்கெர்னாவ் ஏரியுடனும் இணைக்கப்பட்டுள்ளன. ஆம்சுடர்டாமிற்கு அருகிலுள்ள மார்க்கர்மீரின் தெற்குப் பகுதியில் உள்ள ஏரிகளுடனும் ஈமியர் இணைக்கப்பட்டுள்ளது. இந்த ஏரி அமைப்பின் நீர் ஆதாரங்கள் ஐசெசெல் நதி (ரைன் கிளை) மற்றும் வட கடலை நோக்கிய வடிகால்களாகும்.
# பிலால் ஆசிப்

**முகமது பிலால் ஆசிப் (Mohammad Bilal Asif** (பிறப்பு: செப்டமபர் 24, 1985) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
# பிலால் ஆசிப்

## தனிப்பட்ட வாழ்க்கை

முகமது பிலால் ஆசிப் செப்டம்பர் 24, 1985 இல் பிறந்தார். இவரின் தந்தை குவைத்தில் மின் வினைஞராக வேலை பார்த்து வந்தார். இவரின் மருமகன் சாக்கித் சையத் உள்ளூர்ப் போட்டிகளில் வேகப் பந்து வீச்சாளராக விளையாடி வந்தார்.
# பிலால் ஆசிப்

## உள்ளூர்ப் போட்டிகள்

இவர் விளையாடிய முதல் இருபது 20 போட்டியில் 114 ஓட்டங்கள் எடுத்தார். இதன் மூலம் அறிமுக பன்னாட்டு இருபது20 போட்டியில் அதிக ஓட்டங்கள் எடுத்தவர் எனும் சாதனை புரிந்தார். 2018 ஆம் ஆண்டிற்கான பாக்கித்தான் கோப்பைக்கான போட்டியில் இவர் சிந்து மாகாணம் சார்பாக விளையாடினார். இந்தத் தொடரின் நான்கு போட்டிகளில் விளையாடி 6 இலக்குகளைக் கைப்பறினார்.இதன் மூலம் அதிக இலக்குகளை வீழ்த்தியவர்கள் வரிசையில் முதலிடம் பிடித்தார்.
# பிலால் ஆசிப்

## சர்வதேசப் போட்டிகள்

2015 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் பாக்கித்தான் அணியில் இடம் பெற்றார். ஆனால் விளையாடும் வாய்ப்பு கிடைக்கவில்லை. 2015 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் மேற்கொண்டது. அக்டோபர் 3 இல் அராரே துடுப்பாட்ட அரங்கத்தில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியின் மட்டையாட்டத்தில் 3 பந்துகளைச் சந்தித்த இவர் ஓட்டங்கள் எடுக்காமல் பன்யங்கரா பந்துவீச்சில் ஆட்டமிழந்தார்.பந்துவீச்சில் 8 ஓவர்கள் வீசி 39 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் சிம்பாப்வே அணி டக்வோர்த் லூயிஸ் முறையில் 5 ஓட்டங்கள் வித்தியாசத்தில் வெற்றி பெற்றது.  
அக்டோபர் 5 இல் நடைபெற்ற இரண்டாவது போட்டியில் தனது முதல் ஐந்து இலக்குகளைக் கைப்பற்றினார். இந்தப் போட்டியில் சிம்பாப்வே அணி 161 ஓட்டங்களில் அனைத்து இலக்குகளையும் இழந்தது.மேலும் பிலால் 25 ஓட்டங்களை விட்டுக் கொடுத்து 5 இலக்குகளைக் கைப்பற்றினார். பின் மட்டையாட்டத்தில் துவக்க வீரராக களம் இறங்கி 39 பந்துகளில் 38 ஓட்டங்களை எடுத்தார். ஆனால் இந்தப் போட்டியில் இவரின் பந்துவீச்சு முறையானது சந்தேகத்திற்கு உள்ளானது. இதனால் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரிலிருந்து விலக்கப்பட்டார். பின் இவரின் பந்துவீச்சு முறையானது பன்னாட்டுத் துடுப்பாட்ட அவையினால் அக்டோபர் 30, 2015 இல் ஏற்றுக்கொள்ளப்பட்டது.  
2017 ஆம் ஆண்டில் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் அணியில் இடம் பிடித்தார். ஆனால் விளையாடும் வாய்ப்புக் கிடைக்கவில்லை. பின் 2018 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இடம் பிடித்தார்.பின் அக்டோஅப்ர் 7 இல் தனது முதல் போட்டியில் விளையாடினார். இந்தப் போட்டியில் இவர் ஐந்து இலக்குகளைக் கைப்பற்றினார்.
# ஹமத் அசாம்

**ஹமத் அசாம் (Hammad Azam** (;பிறப்பு: மார்ச் 16, 1991 ) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப்பந்து வீச்சாளர் ஆவார்.இவர் துடுப்பாட்டத்தில் சகலத் துறையராக விளையாடினார்.
# ஹமத் அசாம்

## உள்ளூர்ப் போட்டிகள்

2018 ஆம் ஆண்டில் நடைபெற்ற பாக்கித்தான் கோப்பைத் தொடரில் இவர் கைபர் *பக்துன்குவா* அணி சார்பாக விளையாடினார்.
# ஹமத் அசாம்

## சர்வதேசப் போட்டிகள்

2008 ஆம் ஆண்டில் ராவல்பிண்டி சார்பாக இவர் முதல் தரத் துடுப்பாட்டப் போட்டிகளில் விளையாடினார். அந்தத் தொடரில் சிறப்பாக விளையாடிய இவர் 6 போட்டிகளில் விளையாடி அதில் 173 ஓட்டங்களை எடுத்தார். இதில் அந்து போட்டிகளில் இறுதிவரை ஆட்டமிழக்காமல் இருந்தார். இந்தத் தொடரின் அரையிறுதிப் போட்டியில் மேற்கிந்தியத்தீவுகள் துடுப்பாட்ட அணிக்கு எதிராக நடைபெற்றது. இதில் இறுதிவரை ஆட்டமிழக்காமல் 92 ஓட்டங்களை எடுத்து அணியினை இறுதிப் போட்டிக்குச் செல்ல உதவினார். இந்தத் தொடரில் சிறப்பாக விளையாடியதன் மூலம் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டித் தொடருக்குத் தேர்வு செய்யப்பட்டார்.  
நியூசிலாந்தில் நடைபெற்ற 19 வயதிற்கு உட்பட்டோருக்கான உலகக் கோப்பைத் தொடரில் இவர் தேர்வானார். அதற்கு முன்பாக இவர் ஆறு முதல் தரத் துடுப்பாட்டப் போட்டிகளில் மட்டுமே விளையாடியுள்ளார்.  
2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 23 இல் *கிராஸ் ஐலெட்டில்* நடைபெற்ற முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். செயிண்ட் லூசியாவில் நடைபெற்ற இந்தத் தொடரின் இரண்டாவது போட்டியில் மார்லன் சாமுவேல்சு இலக்கினை வீழ்த்தினார்.  
2015 ஆம் ஆண்டில் சிம்பாப்வே துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. மே 31 இல் லாகூரில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் 12 பந்துகளைச் சந்தித்த இவர் 4 ஓட்டங்கள் எடுத்து *கிரீமர்* பந்துவீச்சில் ஆட்டமிழந்தார்.இந்தப் போட்டியின் முடிவு கிடைக்கவில்லை.
# ஹமத் அசாம்

## சர்வதேசப் போட்டிகள்

### பன்னாட்டு இருபது20

2012 ஆம் ஆண்டில் பாக்கித்தான் துடுப்பாட்ட அணி மற்றும் இங்கிலாந்துத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்தது. பெப்ரவரி 23 இல் துபாயில் நடைபெற்ற பன்னாட்டு இருபது20 போட்டியில் இவர் அறிமுகமானார். ஆனால் இந்தப் போட்ட்டியில் மட்டையாடவும் பந்துவீசுவதற்கான வாய்ப்பு கிடைக்கவில்லை. ஆனால் இரண்டாவது போட்டியில் 15 பந்துகளைச் சந்தித்த இவர் 2 ஓட்டங்களை எடுத்து ரவி போபரா பந்துவீச்சில் ஆட்டமிழந்தார். இவர் தற்போதுவரை 5 பன்னாட்டு இருபது20 போட்டிகளில் விளையாடி உள்ளார்.  
2013 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்தது. சூலை 28 இல் கிங்ஸ்டவுனில் நடைபெற்ற பன்னாட்டு இருபது20 போட்டியில் இவர் 2 பந்துகளைச் சந்தித்த இவர் 1 ஓட்டங்களை எடுத்து சுனில் நரைன் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 11 இலக்குகளால் வெற்றி பெற்றது.
# கர்தார்பூர், பாகிஸ்தான்

**கர்தார்பூர்** (**Kartarpur**) (உருது کرتارپور) பாகிஸ்தான் நாட்டின் பஞ்சாப் மாகாணத்தின், நரோவல் மாவட்டத்தின், சகர்கர் வருவாய் வட்டத்தில், இந்திய-பாகிஸ்தான் எல்லையோரத்தில் அமைந்த நகரம் ஆகும். லாகூர் நகரத்திலிருந்து 180 கி.மீ. தொலைவில், இந்திய-பாகிஸ்தான் எல்லைப்புறத்தில் கர்த்தார்பூர் நகரம் உள்ளது.
# கர்தார்பூர், பாகிஸ்தான்

## இனக்குழுக்கள்

கர்தார்பூர் நகரத்தில் பஞ்சாபி மொழி மற்றும் உருது மொழி பேசும் சீக்கிய, இசுலாமிய குஜ்ஜர், ஜாட் மற்றும் முஸ்லீம் இராசபுத்திர இன மக்கள் பெரும்பான்மையாக வாழ்கின்றனர்.
# கர்தார்பூர், பாகிஸ்தான்

## சமயம்

கர்தார்பூர் நகரத்தில் இசுலாமிய குஜ்ஜர் இன மக்கள் பெரும்பான்மையினராக உள்ளனர். 1947 இந்திய விடுதலையின் போது, கர்தார் நகரத்தில் வாழ்ந்த சிறுபான்மை மக்களான சீக்கிய மற்றும் இந்து சமயத்தினர் இந்தியாவிற்கு புலம்பெயர்ந்தனர். மேலும் இந்தியாவிலிருந்து பாகிஸ்தானுக்கு புலம்பெயர்ந்த இசுலாமியர்கள் கர்தார்பூர் நகரத்தில் குடியேறினர்.
# கர்தார்பூர், பாகிஸ்தான்

## வரலாறு

1522ல் சீக்கிய சமய நிறுவனரான குருநானக் கர்தார்பூர் நகரத்தை நிறுவினார். மேலும் கர்தார்பூர் நகரத்தில் இறந்த குருநானக் நினைவாக ஒரு தர்பார் சாகிப் குருத்துவார் கட்டப்பட்டது.
# கர்தார்பூர், பாகிஸ்தான்

## கர்தார்பூர் - தேரே பாபா நானக் இணைப்புச் சாலைப் போக்குவரத்து திட்டம்

நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, கர்தார்பூரையும், இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தில் உள்ள தேரா பாபா நானக் நகரத்தையும் இணைக்கும் 6.4 கி.மீ. நீள பன்னாட்டு சாலைப்போக்குவரத்து அமைக்க இந்திய - பாகிஸ்தான் அரசுகள் அடிக்கல் நாட்டியுள்ளது. கர்தார்பூர் - தேரா பாபா நானக் இணைப்புச் சாலை 9 நவம்பர் 2019 அன்று பாகிஸ்தான் பகுதியின் கர்த்தார்பூர் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.
# கர்தார்பூர், பாகிஸ்தான்

## இதனையும் காண்க

- கர்தார்பூர், இந்தியா
- கர்தார்பூர் தர்பார் சாகிப் குருத்துவார்
# தேவாரகுட்டா தசரா திருவிழா

**தேவாரகுட்டா தசரா திருவிழா** (*Devaragutta Dasara festival*) இந்தியாவின் ஆந்திரப்பிரதேச மாநிலத்திலுள்ள கர்னூல் நகரத்திற்கு அருகிலுள்ள தேவாரகுட்டா கிராமத்தில் நடைபெறும் ஒரு திருவிழாவாகும். இந்துக்கள் கொண்டாடும் தசரா பண்டிகையின் போது இத்திருவிழா கொண்டாடப்படுகிறது. சுற்றுப்புற கிராமங்களைச் சேர்ந்த பொதுமக்கள் விழாவில் பங்க்கேற்று நீண்ட மூங்கில் கம்புகளை கைகளில் ஏந்தி கொண்டு தீவிரமாக கோல் சண்டையிடுவார்கள். வன்முறைப் போக்கில் நிகழும் இச்சண்டையில் ஏரளமான பக்தர்கள் காயமடைவதும் உண்டு .
# கர்தார்பூர், இந்தியா

**கர்தார்பூர்** (**Kartarpur**) இந்தியாவின் பஞ்சாப், பஞ்சாப் மாநிலத்தின் ஜலந்தர் மாவட்டத்தில் உள்ள பேரூராட்சி ஆகும். ஜலந்தர் மாவட்டத்தின் நிர்வாகத் தலைமையிட நகரமான ஜலந்தருக்கு 15 கி.மீ. தொலைவில் கர்த்தார்பூர் உள்ளது.
# கர்தார்பூர், இந்தியா

## மக்கள்தொகை பரம்பல்

15 வார்டுகளும், 5,332 வீடுகளும் கொண்ட கர்த்தார்பூர் பேரூராட்சி, 2011-ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 25,662 ஆகும். இதில் 13,368 ஆண்கள் ஆகவும்; பெண்கள் 12,294 ஆகவும் உள்ளனர். ஆறு வயதிற்குட்பட்ட குழந்தைகள் 2,684 ஆகவுள்ளனர். பாலின விகிதம் ஆயிரம் ஆண்களுக்கு 847 பெண்கள் வீதம் உள்ளனர். எழுத்தறிவு 83.94% ஆகவுள்ளது.  
கர்த்தார்பூர் நகரத்தில் இந்துக்கள் 73.52%, சீக்கியர்கள் 23.46%, இசுலாமியர் 2.51% மற்றவர்கள் 0.51% ஆகவுள்ளனர்.
# கர்தார்பூர், இந்தியா

## இதனையும் காண்க

- கர்தார்பூர், பாகிஸ்தான்
# கிர்கி சண்டை

**கிர்கி சண்டை** (**Battle of Kirkee**), தற்கால புணே நகரத்தின் கட்கி பகுதியில் இச்சண்டை நடைபெற்றதால் இதனை **கட்கிச் சண்டை** என்றும் அழைப்பர். கிர்கி சண்டை, 5 நவம்பர் 1817 அன்று, மராத்தியப் பேரரசின் பேஷ்வா இரண்டாம் பாஜி ராவ் தலைமையிலான படைகளுக்கும், பிரித்தானிய கம்பெனிப் படைகளுக்கும் இடையே, மூன்றாம் ஆங்கிலேய மராட்டியப் போரின் ஒரு பகுதியாக நடைபெற்றது. இச்சண்டையில் பிரித்தானியர்கள் வென்றனர். பிரித்தானிய இந்தியா அரசில் கிர்கி பகுதி பிரித்தானியப் படைகளின் பாசறை நகரமாக மாற்றப்பட்டது.
# ஏம்மிக் வினை

**ஏம்மிக் வினை** (*Hammick reaction*) என்பது கார்பனைல் சேர்மங்களின் முன்னிலையில் α- பிக்கோலினிக் அமிலங்கள் அல்லது இதனுடன் தொடர்புடைய சேர்மங்கள் வெப்ப கார்பாக்சில் நீக்கவினைக்கு உட்பட்டு 2-பைரிடைல் கார்பினால்கள் உருவாகும் வினையைக் குறிக்கிறது  
.  
பாரா-சைமெனை இவ்வினையில் கரைப்பானாகப் பயன்படுத்தினால் உற்பத்தியின் அளவு அதிகரிக்கிறது .
# ஏம்மிக் வினை

## வினை வழிமுறை

α- பிக்கோலினிக் அமிலத்தைச் சூடாக்கும்போது அது தன்னிச்சையாக கார்பாக்சில் நீக்கம் அடைந்து ஏம்மிக் இடைநிலைவிளைபொருளாக (2) உருவாகிறது. இவ்விடைநிலைப்பொருள் ஓர் அரோமாட்டிக் இலைடாக, அதாவது ஒரு நடுநிலை இருமுனைய மூலக்கூறாகப் பார்க்கப்படுகிறது. ஆல்டிகைடு அல்லது கீட்டோன் போன்ற வலிமையான மின்னனுகவரி ஒன்றின் முன்னிலையில் இந்த இடைநிலை புரோட்டானேற்றத்தைக் காட்டிலும் வேகமாக அணுக்கருகவரியினால் தாக்கப்படுகிறது. இத்தாக்குதலுக்குப் பின்னர் மூலக்கூறிடை புரோட்டான் மாற்றம் நிகழ்ந்து தேவையான கார்பினால் கிடைக்கிறது. (4)  
கார்பாக்சில் குழு நீங்கும் அமிலங்களுக்கு மட்டும் இவ்வினையின் நோக்கம் கட்டுப்படுத்தப்படுகிறது. இங்கு கார்பாக்சில் குழுவில் α நைட்ரசன் இடம்பெற்றுள்ளது. (மூலக்கூறுகளில் அமிலங்கள் எந்த இடத்தில் இருந்தாலும் α நிலையைக் காட்டிலும் குறைந்த உற்பத்தியைக் கொண்டதாக இருக்கும் எனப் பதிவுகள் தெரிவிக்கின்றன) எனவே குயினோலினின் மற்றும் ஐசோகுயினோலினின் α-கார்பாக்சிலிக் அமிலங்கள் உள்ளிட்ட பொருத்தமான அடிமூலக்கூறுகளூக்கு மட்டும் α-பிக்கோலினிக் அமில வழிப்பெறுதிகள் கட்டுப்படுத்தப்படுகின்றன.
# குறுதித்தான் மாகாணம் (ஈரான்)

**குர்திஸ்தான் மாகாணம்** (*Kurdistan Province* (, *Ostān-e Kordestān*) என்பது ஈரானின் முப்பத்தோறு மாகாணங்களில் ஒன்று ஆகும். இந்த மாகாணமானது 28,817&nbsp;km² பரப்பளவு கொண்டது. இந்த மாகாணத்தில் நான்கில் ஒரு பகுதியானது குர்துகள் வாழும் பகுதியை உள்ளடக்கியது. ஈரானின் மேற்கு பகுதியில் அமைந்துள்ளது இது, ஈரானின் மண்டலம் 3இல் உள்ளது, இந்த மாகாணத்தின் மேற்கில் ஈராக்கும், வடக்கில் மேற்கு அசர்பைசான் மாகாணம், வடகிழக்கில் சஞ்சன் மாகாணம், கிழக்கே அமாதான் மாகாணம், தெற்கில் கெர்மான்ஷா மாகாணம் போன்றவை உள்ளன. குர்திஸ்தான் மாகாணத்தின் தலைநகர் சனந்தாஜ் நகரம் ஆகும். மாகாணத்தில் உள்ள பிற முக்கிய நகரங்களாக மரிவன், பானே, சக்ஸ்கீஸ், கொரேவ், பிர்ஷான்ஹர், பிஜார், கமயாரன், டெகோகோலன், தீவன்தேர், சர்வபாத் ஆகியவை உள்ளன.
# குறுதித்தான் மாகாணம் (ஈரான்)

## நிலவியல்

குர்திஸ்தான் மாகாணம் ஒரு மலைப்பாங்கான பகுதியாகும், இது சனந்தாஜ் நகரின் மேற்கு மற்றும் கிழக்கு பகுதிகளாக பிரிக்கப்பட்டுள்ளது. இதன் உயரம் மற்றும் மலைகளின் காரணமாக குர்திஸ்தான் மாகாணத்தில் உள்ள பல ஆறுகள், ஏரிகள், பனிப்பாறைகள், குகைகள் போன்றவை மாகாணத்தை அழகாக்குகின்றன. இதன் விளைவாக, குர்திஸ்தான் மாகாணமானது எப்போதும் மலையேற்றம், பனிச்சறுக்கு, நீர் விளையாட்டு போன்றவற்றின் விரும்பிகளை ஈர்க்கும் இடமாக உள்ளது.  
302 கி.மீ. நீளம் கொண்ட ஜாரினீ ஆறு இந்த மாகாணத்தின் மிக நீண்ட ஆறுகளில் ஒன்றாகும். அதன் ஆற்றங்கரைகளானது பொழுதுபோக்குக்கான சிறந்த இடங்களாக உள்ளது, இந்த ஆறானது நீர் விளையாட்டுக்கான சிறந்த இடமாக உள்ளது. இந்த ஆறு வடக்கில் தோன்றி இறுதியில் உர்மியா ஏரியை வந்து சேர்கிறது. இந்த மாகாணத்தில் இன்னொரு முக்கியமான ஆறு சிர்வான் நதி ஆகும். அது மாகாணத்தில் நீண்ட தூரம் ஓடி, இறுதியில் ஈராக்கில் டைக்ரிஸ் ஆற்றில் கலக்கிறது. இந்த ஆற்றின் கரைகளானது மக்களைக் கவரக்கூடியதாக உள்ளது. இந்த மாகாணத்தில் பாயும் குறிப்பிடத்தக்க மற்றொரு ஆறு சிமினே நதியாகும். மாகாணத்தின் பாயும் பல ஆறுகளானது பெருமளவிலான நீர் உயிரினங்கள் மற்றும் பறவைகளின் சிறந்த வாழ்விடங்களாக உள்ளதைக் காணலாம்.  
சாரிவர் ஏரியானது மாகாணத்தில் உள்ள மிக அழகான நீர்ப் பாதையாகும். இது உயரமான மலைகளின் அடிவாரத்தில் அழகாக காட்சிதரும் விதத்தில் அமைந்துள்ளது. இது ஒளி ஊடுருவும் நன்னீர் கொண்டதாக உள்ளது. இந்த ஏரியின் அதிகபட்ச ஆழம் 50 மீட்டராக உள்ளது. இதன் சராசரி ஆழமானது 3 மீட்டராக உள்ளது. இந்த ஏரியானது அடர்ந்த காடுகளால் சூழப்பட்டுள்ளது. இந்த ஏரியும் அதை ஒட்டிய மலைகள், காடுகள் ஆகியவை கண்ணைக்கவரும் அகலப்பரப்புக் காட்சியை அளிக்கின்றன. இந்த ஏரியானது, 5 கி.மீ. நீளமும், அதிகபட்சமாக 1.7 கி.மீ. அகலமும் கொண்டதாக, மரிவன் நகருக்கு மேற்கில் உள்ளது. சனந்தாஜ் நகரின் வடக்கில் உள்ள வனாதை ஏரியானது, மீன்பிடித்தல் மற்றும் நீர் விளையாட்டுகளுக்கான சிறந்த வாய்ப்புள்ள இடமாக உள்ளது.  
குர்திஸ்தான் மாகாணத்தில் உள்ள பல பயனுள்ள கனிம நீர் நீரூற்றுகளானது நன்மை அளிப்பதாக கருதப்படுகிறது. இவற்றில் மிகச்சிறந்தவையாக: கம்யானின் வடமேற்கில் உள்ள கோவாஸ், பிஜார் அருகே உள்ள அபேட்டல்க், குரோவ் வடக்கில் பாபா கோர்கர் ஆகியவை ஆகும்.
# முகமது சல்மான்

**முகமது சல்மான் (Mohammad Salman** (பிறப்பு: ஆகஸ்டு 7, 1981, கராச்சி) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் குச்சக் காப்பாளராகவும் செயல்பட்டு வருகிறார். இவர் *துணை வங்கி அணி, சசிலாபாத் கோட்ட துடுப்பாட்ட அணி, ஃபசிலாபாத் வோல்வ்ஸ், ஃபெடரல் ஏரியாஸ் லியோபர்ட், போர்ட் கசிம் அத்தாரிட்டி, பஞ்சாப் (பாக்கிஸ்தான்) அணி* ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.